laion/Wikipedia-Exotic huggingface dataset:
הידרולוגיה

הידרולוגיה הוא מדע העוסק במים שאינם באוקיינוסים (אוקיינוגרפיה הוא התחום המדעי העוסק במים אלו) ואינם באטמוספירה (מדעי האטמוספירה הוא התחום המדעי העוסק במים אלו). תחום זה כולל את מי התהום ואת משאבי המים שעל פני היבשות – נהרות, נחלים, אגמים, שיטפונות, ניקוז, נגר עילי, תעלות, מים אפורים, מי קולחין וכיוצא בזה. אחת המשימות הקשות ביותר בהידרולוגיה היא מחקר מי התהום וזאת מפני שכמעט כל דבר הקשור במי התהום הוא קשה לתצפית, בקרה ולמדידה. במסגרת תכנונים ויישומים בהידרולוגיה, עוסקים המומחים בעולמות המדעיים וההנדסיים הבאים: נגר, ניקוז עילי, הידרו-גאולוגיה, הידרומטריה, הידרודינמיקה, הידרוטכניקה, הידרוליקה, הידרולוגיה הנדסית, הנדסה חקלאית, הנדסת מים, תיעול וגישור, קידוח ושאיבה, מעבירים, מובילים, ספיקה, שיטפונות, הסדרה ושיקום נחלים, הסדרה, חלחול, השבה, החדרה, הולכה, ניצול, השבה, מניעת סחף ועוד. מקור המונח "הידרולוגיה" מיוונית עתיקה, ומהווה צירוף של המילים "ὕδωρ" (הידרו), שפירושו מים, ו-"λόγος" (לוגיה), שפירושו תורה (הידרולוגיה = תורת המים). בישראל אמונה רשות המים על המחקר והפיקוח ההידרולוגי. הרשות היא פיתוח של השירות ההידרולוגי. מים נושקים למים – ספרו אוטוביוגרפי למחצה של סמי מיכאל, המתאר את עבודתו בשירות ההידרולוגי. חוג להידרולוגיה ומשאבי מים באוניברסיטה העברית בירושלים האגודה הישראלית למשאבי מים – החברה הישראלית לגיאודזיה וגאוגרפיה/חברה ישראלית להידרולוגיה מילון למונחי הידרולוגיה (1971), באתר האקדמיה ללשון העברית science/hydrology הידרולוגיה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
ויטוס קויאוכיצוק

ויטוס קויאוכיצוק (Vittus Qujaukitsoq; נולד ב-5 באוקטובר 1971 בקאנאק, גרינלנד, ממלכת דנמרק) הוא פוליטיקאי גרינלנדי. בעבר היה חבר בסיומוט, וכיהן כשר לענייני עסקים, עבודה, סחר ויחסים בינלאומיים בממשלת קילסן. הוא היה ממייסדי מפלגת נונאטה קיטורנאי בספטמבר 2017. מדיה וקבצים בנושא ויטוס קויאוכיצוק בוויקישיתוף "Government of Greenland, Members of the Cabinet". "The Honourable Vittus Qujaukitsoq".
קומיי, קיסר יפן

קומֶיי, קיסר יפן (ביפנית: 孝明天皇;‏ 22 ביולי 1831 – 30 בינואר 1867) היה הקיסר ה-121 בסדרת הקיסרים היפנים. בתקופת שלטונו הארץ עוד נשלטה בידי שוגונות טוקוגאווה והגיעה המשלחת האמריקאית הראשונה של מת'יו פרי אל יפן והורתה על תחילת סחר וסיום תקופת סאקוקו הבדלנית במדינה. קומיי היה הילד הרביעי והבן הראשון של הקיסר נינקו אמו האומנת הייתה סדאג'ין, בת אצולה והקיסרית הראשית. אמו הביולוגית הייתה סנמיצו אוגימאצ'י, אחת הפילגשים של הקיסר נינקו. שמו בתקופת ילדותו היה אוסהיטו. הוא הפך לנסיך הכתר בשנת 1840 וצלח לירושת המלוכה לאחר מותו של אביו, הקיסר נינקו בשנת 1846. הקיסר הצעיר נודע באהבתו לקריאה וללמידה, קומיי לקח את צוואת אביו והקים את מרכז הלמידה של אצילי החצר, גאקושוין בקיוטו. מאז שמתיו פרי הגיע ליפן עם כוחות צי ארצות הברית ודרש לפתוח את יפן למסחר עם ארצות הברית בשנת 1853, לקיסר היה קול רב השפעה בפוליטיקה, הוא איבד אמון עם השר העליון של שוגונות טוקוגאווה לאחר שהאחרון יצר הסכמי סחר עם מדינות אירופאיות ואמריקאיות על דעת עצמו. הייתה אף פעם אחת שבה הקיסר הביע את רצונו להוציא את כל הזרים מיפן. לאחר הוצאת צו אימפריאלי נגד הזרים במדינה, התרחשה בקיושו התנגשות כוחות בין שבט סצומה לבין אוניות מלחמה של הצי המלכותי הבריטי לאחר תקרית נממוגי. ההתנגשות אשר נגמרה בהפגזת קגושימה רק האדירה את הרצון ביפן להישאר ללא כל השפעה מחוץ, אירופאית או אמריקאית. הקיסר קומיי הפך למאמין חזק בבדלנות של יפן, הוא נתן לאחותו הצעירה הנסיכה הקיסרית קזונומיה צ'יקאקו להתחתן עם סיי סיישוגון, גנרל סמוראי אשר פעל נגד דריסת הרגל המערבית ביפן, אותה כינו היפנים כ"ברברית". נוסף על כך הקיסר עודד תנועות לאיחוד כלל יפן כמדינה ריכוזית. חצר המלוכה של השוגון באדו וחצר המלוכה של הקיסר בקיוטו עשו כל שביכולתם למנוע את המשך ההשפעה המערבית על המדינה. כאשר השוגון אימוצ'י טוקוגאווה הגיע לקיוטו, הוא הלך למקדש השינטו קאמו-ג'ינג'ה ולמקדש איוואמימיו האכימאן-גו כדי להתפלל לעתיד מזהיר של מדיניות עצמאית ובדלנית לאומתו. נאמר שהשוגון סמך במיוחד על המושל הצבאי של קיוטו, קטאמורי מאטסודיירה לכל מקרה אפשרי של מלחמה. עם זאת, בשנת 1865 הגיעה לבסוף הפעולה המערבית בכל הכוח, ספינות מלחמה של מדינות מערביות החלו להגיע דרך ים הפיליפינים, הן עברו את מפרץ אוסקה ודרשו במידית את שיתוף הפעולה של יפן עם דרישות המסחר שלהם, היה זה באותה העת שהקיסר קומיי הבין את חומרת המצב ואת כוחם כמו גם נחישותם של הכוחות המערביים. בהבנת ההכרח הקיסר נתן ידו לתחילת הסחר עם המערב. עדיין הייתה תנועה שמרנית אשר טבעה את האיסור ללמוד רפואה אירופאית, אם כי תנועה כזו חוזקה בתוך הארמון הקיסרי לא הייתה הכחשה גמורה לתרבות המערבית, הקיסר עצמו ענד שעון יד ברוב שעות היום. ב-25 בדצמבר 1866, שנה שלאחר הסכם הסחר, נפטר הקיסר לאחר 21 שנות שלטונו, לפי המקורבים אליו, הקיסר ככל הנראה נפטר עקב אבעבועות שחורות. היו אשר טענו כי הקיסר נרצח, אך למעשה, המסתורין הסובב את מותו של הקיסר קומיי ממשיך להתקיים עד לימינו. מדיה וקבצים בנושא קומיי, קיסר יפן בוויקישיתוף ביוגרפיה של הקיסר קומיי ביוגרפיה בארכיון הסמוראי קומיי, קיסר יפן, באתר "Find a Grave" (באנגלית)
ה' מלך

ה' מלך הוא כינוי למספר פרקי תהלים וקטעי תפילה, המכונים כך על שם פתיחתם. האם התכוונתם ל... ה' מָלָךְ גֵּאוּת לָבֵשׁ – מזמור צ"ג בתהלים, הנאמר כשיר של יום של יום ששי, בקבלת שבת ובהזדמנויות אחרות. ה' מָלָךְ תָּגֵל הָאָרֶץ – מזמור צ"ז בתהלים, הנאמר בקבלת שבת. ה' מָלָךְ יִרְגְּזוּ עַמִּים – מזמור צ"ט בתהלים, הנאמר אף הוא בקבלת שבת. ה' מֶלֶךְ, ה' מָלָךְ, ה' יִמְלֹךְ לְעוֹלָם וָעֶד – משפט דמוי פסוק, המורכב משלושה חלקי פסוקים ומבטא את מלכות ה' בכל הזמנים. מופיע בתפילה במספר הקשרים.
אברהאמהג'

אברהאמהג' (בהונגרית: Ábrahámhegy) הוא כפר על גדות אגם בלטון הנמצא במחוז וספרם שבמרכז הונגריה. הכפר היה חלק מבלטונרנדש עד שנת 1977, אז שינה את שמו לאברהאמהג'. ובשנת 1991 התפצל לשני כפרים שונים. כמו כפרים רבים באירופה גם באברהאמהג' מספר התושבים נמצא בירידה. כך, בשנת 1992 חיו בכפר 576 תושבים, ובשנת 2020 רק 438 תושבים. מדיה וקבצים בנושא אברהאמהג' בוויקישיתוף אתר האינטרנט הרשמי של אברהאמהג' נתוני הכפר באתר הלמ"ס ההונגרי ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ו. מרווין ווטסון

ויליאם מרווין ווטסון (באנגלית: William Marvin Watson;‏ 6 ביוני 1924 - 26 בנובמבר 2017) היה יועצו של נשיא ארצות הברית לינדון ג'ונסון בשנים 1965–1968 והמנהל הכללי של דואר ארצות הברית מאפריל 1968 עד תום נשיאותו של ג'ונסון בינואר 1969. ו. מרווין ווטסון נולד באוקהרסט, טקסס. הוא סיים לימודי תואר ראשון בכלכלה ותואר שני במנהל עסקים באוניברסיטת ביילור, שם הוא החל ללמוד מלכתחילה על סמך מלגת מוזיקה. במלחמת העולם השנייה התגייס ווטסון לחיל הנחתים של ארצות הברית והשתתף בקרבות במערכה באוקיינוס השקט בשלבים האחרונים של המלחמה. ב-1948 החל ווטסון לעבוד עבור לינדון ג'ונסון כאשר הוא התמודד על מועמדות המפלגה הדמוקרטית לסנאט של ארצות הברית. באותה תקופה לא הייתה נוכחות ראויה לציון של המפלגה הרפובליקנית בטקסס, כך שההצבעה בבחירות המקדימות הייתה כבר למעשה הצבעה בבחירות הכלליות. הוא המשיך להיות פעיל בפוליטיקה המקומית כ"איש של ג'ונסון", והתקדם עד שהיה לראש המפלגה הדמוקרטית בטקסס. ב-1960 הוא סייע לארגן הן את מסע הבחירות של ג'ון פיצג'רלד קנדי ושל לינדון ג'ונסון בטקסס, והן עבד ישירות עבור ג'ונסון כעוזר במסע הבחירות בכל רחבי ארצות הברית. במהלך שנותיו של ג'ונסון כסנאטור וכן בשנותיו כסגן הנשיא, התבקש ווטסון מספר פעמים על ידי ג'ונסון להיות חבר בצוותו, אך הוא דחה את ההצעות והעדיף את החירות של להיות יועץ עצמאי על פני להיות מועסק על ידו. בבחירות לנשיאות של 1964 ביקש ג'ונסון מווטסון לארגן את ועידת המפלגה הדמוקרטית הארצית שהתקיימה באטלנטיק סיטי. ווטסון ראה את הצורך להעביר מצוות הוועידה רבים מנאמני משפחת קנדי, שכן הוא היה משוכנע שהם פעלו לאלץ את ג'ונסון לקבל את רוברט קנדי כשותפו למירוץ, או לגרום לנציגי הוועידה לבחור בו כמועמד המפלגה לנשיאות במקומו של ג'ונסון. ב-1965, לאחר שג'ונסון נבחר לתקופת נשיאות שנייה, מונה ווטסון לתפקיד היועץ למינויים של הנשיא (תפקיד שהיה זהה לתפקיד ראש סגל הבית הלבן למעט התואר עצמו), וסייע לתאם את העברת רוב סדר היום של "החברה הגדולה" (Great Society) במדיניות הפנים. באפריל 1968 מונה ווטסון כמנהל הכללי של דואר ארצות הברית, תפקיד בו הוא כיהן עד תום נשיאותו של ג'ונסון בינואר 1969. לאחר סיום עבודתו בממשל היה ווטסון בעל תפקיד בחברת Occidental Petroleum (אנ'), שם הוא עבד יחד עם ארמנד האמר. הנשיא ריצ'רד ניקסון הציע לו את משרת שגריר ארצות הברית באוסטרליה, אך הוא דחה את ההצעה כדי שיוכל לבלות יותר זמן עם משפחתו. בינואר 1973 הוא נשא את ההספד בהלוויה הממלכתית של ג'ונסון, בו הוא הדגיש את המסירות האיתנה של הנשיא לקידומה של אמריקה. בשנים 1979–1987 שימש ווטסון כנשיא הקולג' הבפטיסטי של דאלאס (כיום האוניברסיטת הבפטיסטית של דאלאס (אנ')). ו. מרווין ווטסון נפטר ב-26 בנובמבר 2017, בגיל 93. הוא היה האחרון מחברי הקבינט של ג'ונסון שנותר בחיים. הוא נטמן בבית הקברות המדינתי של טקסס, באוסטין. McFeeley, Neil D. (March 1987). Appointment of Judges: The Johnson Presidency, pp. 47-51 מדיה וקבצים בנושא ו. מרווין ווטסון בוויקישיתוף ו. מרווין ווטסון באתר מרכז מילר של אוניברסיטת וירג'יניה (באנגלית) ו. מרווין ווטסון, באתר "Find a Grave" (באנגלית)
ג'ורג' קנפטון

ג'ורג' קנפטון (באנגלית: George Knapton‏; 1698 – 1778) היה צייר פורטרטים אנגלי. הוא הפך לסוקר ולשומר תמונות המלך בשנים 1765–1778. קנפטון נולד בכריסטצ'רץ', המפשייר, בנו של ויליאם קנפטון מברוקנהרסט, המפשייר. הוא למד אמנות אצל ג'ונתן ריצ'רדסון, ואחר כך באקדמיה של סנט מרטין. הוא בילה כמה שנים באיטליה שם התפרסם כשופט ביצירות המאסטרים הישנים. קנפטון היה חבר מקורי ב"אגודת דילטנטי", אגודת מלומדים שמטרתה הייתה לחקור את האמנות הקלאסית היוונית והרומית. הוא היה אמן הדיוקנאות הראשון שלהם. הוא צייר רבים מחברי החברה - בעיקר בלבוש מהודר - כולל דוכס דורסט, ויסקונט גאלוויי, סר פרנסיס דשווד, הרוזן מהולדרנסי, הרוזן מבסבורו וסר בורשייר ריי. קנפטון התפטר מתפקידו בחברה בשנת 1763. בשנת 1750, הורה הנסיך מוויילס לקנפטון, יחד עם ג'ורג' ורטו, ליצור קטלוג של התמונות שבארמונות קנזינגטון, המפטון קורט וטירת וינדזור. משנת 1765 קנפטון מילא את תפקידו של סטיבן סלוטר והפך לסוקר ושומר תמונות המלך. הוא היה אחראי גם על האוסף של לורד ספנסר באלטורפ, נורת'האמפטונשייר. הציור הגדול ביותר של קנפטון היה של הנסיכה האלמנה מוויילס ובני משפחתה (1751). הוא גם צייר דיוקנאות של הרוזן מברלינגטון, האדמירל סר ג'ון נוריס פרנסיס, הדוכס החמישי של לידס, ארצ'יבלד באואר, ניקולה טינדל, הילדברנד ג'ייקוב, האדמירל אדוארד הוק, והזמרים קרסטיני וליזבטה דו פארק. קנפטון סייע לאחיו ג'יימס, בעל הוצאת ספרים בלונדון, בהפקת מספר פרסומים ובהם עבודות של תומאס בירץ' ו"ההיסטוריה של אנגליה" מאת ניקולה טינדל ופול דה ראפין. ג'יימס נולד בקרייסטצ'רץ', המפשייר בשנת 1701. ג'ון ופול קנפטון הצליחו והרחיבו את עסקיו של אביהם. אחיו האחר של ג'ורג' קנפטון - צ'ארלס קנפטון, יליד קרייסטצ'רץ', המפשייר (1700–1760) היה גם הוא אמן. ג'ורג' קנפטון נפטר בקנסינגטון בדצמבר 1778 ונקבר שם ב־28 באותו חודש. אדמירל ג'ון נוריס ג'ון ספנסר אליזבת הווארד משפחת סמואל וואטן הנסיכה אליזבת גבר ואשה משפחת הנסיך מויילס הנסיכים אדוארד וג'ורג' אוגוסטה וקרולין מתילדה מדיה וקבצים בנושא ג'ורג' קנפטון בוויקישיתוף Leslie Stephen, Dictionary of national biography, London, Smith, Elder, & co., 1885 Explore the Royal Collection Online, www.rct.uk Sir Edwin Hawke (ארכיון)
בית הגיהנום

בית הגיהנום (באנגלית: Hell house) הוא מעין תיאטרון המציג סצינות אימה, שנועדו לשמש כהוראה מוסרית. בדרך כלל בתי גיהנום אלו מופעלים על ידי כנסיות פרוטסטנטיות, אוונגליסטיות או ארגוני פרצ'רץ. בית הגיהנום מציג מעשים שהמארגנים רואים כחטאים ואת תוצאותיהם. חלק ממה שמוצג שם זה נישואים של בני-זוג מאותו המין, הפלה מלאכותית, מין מחוץ לנישואין, רייב, שימוש במשקאות אלכוהוליים וסמים והתאבדות בני נוער. בתי גיהנום אחרים מתמקדים בנושא שבעת החטאים הקטלניים. בתי הגיהנום מדגישים בדרך כלל את האמונה שמי שאינו חוזר בתשובה מחטאיו ובוחר ללכת בעקבות ישו נידון לגיהנום. בית גיהנום, בדומה להצגות של בתים רדופי רוחות רפאים, הוא מרחב בו שחקנים מציגים סצנות קשות לצפייה שמתוארות כמחרידות וכוללות הדרכה וסיפור לאורכן. הם מופעלים לרוב בימים שלפני ליל כל הקדושים. בתי הגיהנום מתמקדים בסצינות של חיי היום יום ובהשפעות החטא או בגורלם של חוטאים חסרי אמונה בחיים שלאחר המוות. בית הגיהנום הקדום ביותר נוצר ככל הנראה לראשונה בסידר היל, טקסס. הרעיון זכה לפופולריות ראשונה על ידי ג'רי פאלוול בסוף שנות השבעים. פעילויות דומות החלו בכמה אזורים באותה התקופה. החל משנת 1995 קידם את הרעיון קינן רוברטס, (במקור מרוזוול, ניו מקסיקו), על ידי כך שהקים בית גיהנום בארבאדה, קולורדו. מאז אותה התקופה, בתי הגיהנום הפכו לאטרקציה קבועה של ליל כל הקדושים בחלקים בארצות הברית. החל מ-16 בינואר 2017, "Hell House Kit" עדיין היה זמין. מדיה וקבצים בנושא בית הגיהנום בוויקישיתוף "'Hell House' to include sin scene of date rape". www.deseret.com. Dawkins, Richard (2006). The God Delusion. United Kingdom: Bantam Books. ISBN 0-618-68000-4. Herman, Marc. "Evangelical 'Hell Houses' Still a Thing This Year, Now With Additional Creepiness". Pacific Standard. אורכב מ-המקור ב-5 בנובמבר 2013. נבדק ב-27 בנובמבר 2013. {{cite web}}: (עזרה) "Hell houses, judgment houses etc". ReligiousTolerance.org. נבדק ב-2007-11-17. "'Hell House' Kits Selling Nationally". Christianity Today. 1996-10-07. נבדק ב-2007-11-17.
מחלף רמת בית שמש

מחלף רמת בית שמש הוא מחלף המחבר את כביש 38 עם שדרות נחל נובע המוביל לשכונות רמת בית שמש ג', א' ורמת אברהם. המחלף נמצא מדרום־מערב לבית שמש. טרם סלילת המחלף היה במקום צומת לא מרומזר ומסוכן לנוסעים לכיוון רמת בית שמש מכיוון צפון או ליוצאים מרמת בית שמש לכיוון דרום. זהו המחלף הראשון שנסלל בבית שמש ועלותו נאמדת בכ־420 מיליון שקלים. בניית המחלף היא חלק מתוכנית כוללת להרחבת כביש 38 שעלותה נאמדת בכ־1.2 מיליארד שקלים. הפרויקט מבוצע אודות לבניית שכונות חדשות באזור הדרומי של בית שמש, ביניהן שכונת רמת בית שמש ד' שאמורה לאכלס כ־10,000 יחידות דיור. על פי התכנון, עד סוף שנת 2021 סביבת המחלף תשופץ, ובכביש 38, במקטע שבין מחלף רמת בית שמש לכניסה הצפונית לבית שמש, יסלל נתיב נוסף. מלבד זאת, הוקמו כ־6 מחלפים נוספים, כ־3 גשרים להולכי רגל וכ־2 הפרדות מפלסיות (בסמוך למסילת הרכבת יפו–ירושלים) ויוקמו מספר שבילי אופניים. המחלף נבנה על ידי חברת נתיבי ישראל, ונפתח לתנועה ב־11 באוקטובר 2020. הבקר נפתח לתנועה המחלף הראשון בבית שמש, באתר חדשות בית שמש, 11 באוקטובר 2020.
בדצ'ונטומאי

בדצ'ונטומאי (בהונגרית: Badacsonytomaj) היא עיר במחוז וספרם שבמרכז הונגריה. כמו יישובים רבים באירופה גם בבדצ'ונטומאי מספר התושבים נמצא בירידה. כך, בשנת 1990 חיו בעיר 2,547 תושבים, ובשנת 2020 רק 2,026 תושבים. העיר ידועה בזכות הגבעה עליה בנויה מאופיינת באבני בזלת מרהיבים בגובה 60-70 מטר ובזכות האזור שמסביב לעיר הידוע ביינות ההונגריים האיכותיים שלו. שטחה של העיר היה מיושב כבר בעת העתיקה, חפירות ארכאולוגיות העלו ממצאים מתקופת הברזל. על ראש גבעה בעיר ומצאו שרידי יישוב קלטים. עדויות נוספות קיימות להתיישבות ולגידולים חקלאיים בתקופת ימי הביניים מנזר היה קיים בעיר בשנת 1263 והיא ננטשה ונהרסה בתקופת הכיבוש הטורקי, אך ההתיישבות במקום לא הפסיקה. ב-1 בינואר 1911 הוכרזה רשות עצמאית במקום ורק בשנת 2004 הוכרזה בדצ'ונטומאי כעיר. בבדצ'ונטומאי חיו יהודים בתקופות זמן שונות. במקום קיימים שאריות של בית קברות יהודי גיולה קרודי – סופר ועיתונאי הונגרי מדיה וקבצים בנושא בדצ'ונטומאי בוויקישיתוף אתר האינטרנט הרשמי של בדצ'ונטומאי נתוני היישוב באתר הלמ"ס ההונגרי בית הקברות בדצ'ונטומאי מפקדי האוכלוסין של יהודי הונגריה, 1993
בית הכנסת מאלה

בית הכנסת מאלה הוא בית הכנסת העתיק ביותר בהודו והוא נבנה על ידי יהודי קוצ'ין בקרלה. בית הכנסת ממוקם במאלה, עיירה קטנה ברובע תריסור שבמדינת קרלה שבדרום הודו. בית הכנסת של מאלה נמצא כעת בבעלות ה"Mala Panchayat" ומנוהל על ידה. בשנים 1954-1955, עקב עליית הקהילה היהודית במלאבר מקרלה לישראל, העבירה הקהילה את בית הכנסת מאלה ואת בית העלמין היהודי המשויך למאלה לשמירה. כיום בית הכנסת לא פעיל [דרוש מקור]. בית הכנסת מאלה הוא שריד למורשת הארוכה של יהודי מלבר ולגיווון הדתי של אזור קראלה, יחד עם מספר בתי כנסת אחרים שעדיין קיימים בעיר קוצ'ין ובסביבתה. קיימת השערה כי שם העיירה מאלה הוא ממקור עברי ישנן דעות שונות לגבי מקורו של בית הכנסת מאלה. על פי פרם דוס סוואמי דוס יהודי, היסטוריון וחוקר יהדות דראווידי, שיר עם יהודי עתיק במלאיאלם מזכיר כי בית הכנסת נבנה במאה ה-11 תוך שימוש בעץ שנתרם ליוסף רבן בשנת 1000 לספירה על ידי מלך ממלכת קודונגאלור.[דרוש מקור] המבנה הראשון פורק במהלך המאה ה-14 מסיבות לא ידועות (ככל הנראה לאחר שיטפון פריאר הגדול בשנת 1341 אך לאו דווקא בגלל השיטפונות) ובניין חדש הוקם בשנת 1400.[דרוש מקור] בית כנסת משוחזר זה מהמאה ה-14 שופץ כמעט ארבע מאות שנים מאוחר יותר, בשנת 1792, ככל הנראה כדי לתקן את הנזקים שנגרמו במהלך פלישת המיסוריאנים לקראלה על ידי טיפו סולטאן במהלך מלחמת אנגלו-מיסור השנייה בתחילת 1780. עם זאת, הכומר תומאס דוסון, מיסיונר CMS שהוצב בקוצ'ין במהלך 1817, דעה אחרת. בביקוריו באתר גילה שאף על פי שחלפו כמעט שלושה עשורים מאז כניעתו של טיפו סולטאן למלאבר לבריטים בשנת 1792, בניין בית הכנסת עדיין נותר חרב. בשנת 1909, הבניין הישן מהמאה ה -19 נבנה מחדש (באופן חלקי או מלא) עם אותם יסודות. קיימת גם השקפה נוספת על קיומן של עדויות היסטוריות המצביעות על כך שבית הכנסת הוקם בשנת 1597[דרוש מקור]. לאחר שהקהילה היהודית במאלה החלה לעלות לישראל בשנת 1955, הועבר בית הכנסת לידי מועצת העיר של מאלה ב-20 בדצמבר 1954. המועצה מחזיקה את בית הכנסת (שאינו פעיל) ואת בית הקברות של הקהילה. מדיה וקבצים בנושא בית הכנסת מאלה בוויקישיתוף "Cultural Heritage of Kerala". Ananthapuri.com. אורכב מ-המקור ב-1 ביוני 2012. נבדק ב-2012-06-20. {{cite web}}: (עזרה) "Jewish Monument Mala Thrissur, Kerala". Mala.com. נבדק ב-2012-06-20. באתר הרשמי של העיר, ראו הערה., כתוב כי מקור השם הוא במילה "מל-אהא", שפירושה לכאורה "מרכז לפליטים" בעברית. ייתכן כי זהו שיבוש של המילה "מאהל". Waronker, Jay A. "The Synagogues of Kerala". cochinsyn.com. נבדק ב-2017-12-08. "Architecture". Friends of Kerala Synagogues 2011. נבדק ב-2012-06-20.(הקישור אינו פעיל) "ISJM Jewish Heritage Report". International Survey of Jewish Monuments. אורכב מ-המקור ב-2001-05-15. נבדק ב-2012-06-20. "Kerala Synagogues". Mapsofindia.com. אורכב מ-המקור ב-10 ביולי 2012. נבדק ב-2012-06-20. {{cite web}}: (עזרה) "District of Kerala :: Trichur". Coco Planet Tour Company. אורכב מ-המקור ב-2012-06-25. נבדק ב-2012-06-20. ערך זה הוא קצרמר בנושא בתי כנסת. אתם מוזמנים לתרום לוויקיפדיה ולהרחיב אותו.
תיאטרון ביזאר

התיאטרון הביזארי או תיאטרון ביזאר (באנגלית: Theatre Bizarre) הוא אירוע נשף מסכות של ליל כל הקדושים המתקיים בהיכל הבונים החופשיים של דטרויט. האירוע מתפרס על שבע מתוך שש עשרה הקומות בבניין. הנשף כולל מוזיקה מקומית ולאומית, רקדני בורלסקה, הופעה של אמנים שונים ומופעים של "פריקים". במרוצת השנים מספר רב של אמנים ידועים לקחו חלק בתיאטרון ביזאר, ביניהם: האניגמה, מוקה פצה וזוכת תחרות מיס אקזוטית העולמית לשנת 2010, רוקסי דליט. בשנת 1999, ג'ון דניוואנט גורש ממרכז התעשייה ראסל בדטרויט. הוא נהג לערוך שם מסיבה גדולה של ליל כל הקדושים מדי שנה. לבסוף, הוא וקן פוייר, שהיו בבעלותם מספר נכסים מדרום לאתר הירידים של מדינת מישיגן, הניחו את התשתית למה שבסופו של דבר הפך לתיאטרון ביזאר. מאז אותה התקופה, צולמו שם סרטים עצמאיים שונים, כמו גם העובדה שהמוזיקאי קינג גורדי צילם שם את הווידאו קליפ הרשמי לשירו "Nightmares". בשנת 2010 העיר דטרויט הורתה לסגור את המקום, בהתבסס על מגוון הפרות אזורים. דבר שגרם לאירוע בו השתתפו למעלה מ-2500 אנשים לעבור ברגע האחרון לתיאטרון פילמור (לשעבר תיאטרון המדינה). בהמשך, צולם סרט תיעודי מקיף על תיאטרון הביזאר וזאת בעקבות ההשפעה והחשיבות שלו. ביוני 2011, קרן קרז'ה בחרה בג'ון דניוונט לאחד מעמיתיה לאמנות חזותית לשנת 2011. מאז 2011 מתקיים תיאטרון ביזאר במקדש הבונים החופשיים של דטרויט, הבניין הגדול מסוגו בעולם, מה שמאפשר השתתפות של עד 5,000 אנשים. "Fright club". Metro Times. 2003-10-29. נבדק ב-2011-06-16. Terek, Donna (2009-11-01). "Theatre Bizarre: A bloody imaginative fantasy party". Detroit News. נבדק ב-2011-06-16. King Gordy - Nightmares (Official Music Video HD) Mysta Cyric Chapman, Mary M. "The New York Times", 2010. Accessed May 2011 Bredow, Gary. "Big Bang Films blog", 2011. Wright, Travis R. "Metro Times", 2011(הקישור אינו פעיל)
בדצ'ונטרדמיץ

בדצ'ונטרדמיץ (בהונגרית: Badacsonytördemic) הוא כפר קטן במחוז וספרם שבמרכז הונגריה. עד שנת 1950 הכפר נקרא נמשטרדמיץ (Nemestördemic). כמו כפרים רבים באירופה גם בבדצ'ונטרדמיץ מספר התושבים נמצא בירידה. כך, בשנת 1990 חיו בכפר 922 תושבים, ובשנת 2020 רק 831 תושבים. בנמשטרדמיץ חיו יהודים בתקופות זמן שונות. מדיה וקבצים בנושא בדצ'ונטרדמיץ בוויקישיתוף אתר האינטרנט הרשמי של בדצ'ונטרדמיץ (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
סהר

סהר הוא הצורה המתקבלת מחיתוך עיגול מתוך עיגול אחר, מוזח הצידה. מתואר גם כ"ירח-חלקי". במיתולוגיה הכנענית הסהר סימל, בין השאר, את בעל חמון. הסהר הוא סמלה העיקרי של דת האסלאם כיום ונקרא בשפה הערבית, הלאל (هلال). בעולם המוסלמי, הסהר הופיע כבר על מטבעות מתקופת הראשידון. העות'מאנים עשו בו שימוש נרחב ועם השנים אומץ אל תוך לדגלי מדינות אסלאמיות (רבות מתוכן הן לא מדינות ערביות) כגון אוזבקיסטן, אזרבייג'ן, אלג'יריה, טורקמניסטן, לוב, מאוריטניה, האיים המלדיביים, מלזיה, פקיסטן, קומורו, תוניסיה, סודאן, וטורקיה. כן מופיע הסהר בדגליהן של רפובליקת סהרה הערבית הדמוקרטית והרפובליקה הטורקית של צפון קפריסין. למרוקו, שמעולם לא הייתה תחת שלטון טורקי, יש פנטגרם בדגלה. המדינה היחידה שיש סהר בדגלה והיא אינה אסלאמית מבחינה פורמלית היא סינגפור. ישנם נוצרים הטוענים שאללה היה למעשה אל-ירח אותו עבדו הערבים הקדם-אסלאמיים. טיעון זה משמש לעיתים כדי לטעון שהאל באסלאם שונה מהאל ביהדות או בנצרות. כוכב וסהר מולד הירח מינרט אדריכלות אסלאמית אמנות האסלאם תרבות אסלאמית העולם המוסלמי תולדות הסהר באתר של הוצאת ענבר סהר, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
יחסי ספרד – פפואה גינאה החדשה

יחסי ספרד–פפואה גינאה החדשה הם היחסים הדו-צדדיים והדיפלומטיים בין ספרד ופפואה גינאה החדשה. שתי המדינות כוננו יחסים דיפלומטיים לראשונה ב-28 באוגוסט 1978. אין כמעט נתונים מפפואה עד שהאירופאים הגיעו לאיים אלה במאה ה-19. אדמות אלו קיבלו את שמם במאה זו: פפואה מגיעה ממילה מלזית המתארת את השיער המתולתל של המלנזים, גינאה החדשה הייתה השם שהעניק לה חוקר ספרדי, אינייגו אורטיס דה רטס (אנ') אשר חקר את האי בשנת 1545, בגלל הדמיון שלה עם חופי גינאה באפריקה. אינטראקציות מסחריות בין פפואה גינאה החדשה לספרד מעוגנות במסגרת ההנחיות הכלליות של הסכמי השותפות הכלכלית של הקהילה (EPA) בין האיחוד האירופי לאזור אפריקה-הקריביים-פסיפיק (ACP). בדצמבר 2009 נחתם הסכם השותפות הכלכלי הזמני של האיחוד האירופי–פפואה גינאה החדשה, שכלל התחייבויות של מדינה זו ביצוא פטור ממכס וללא מכסות; פתיחה הדרגתית וסימטרית של השוק שלה למוצרים קהילתיים, למעט בשר, דגים, פירות, ירקות, אלכוהול, צינורות וברזל. בנוסף, ההסכם מחייב עמידה בתקנות הקהילה בדבר חסמים טכניים לסחר ואמצעים סניטריים ופיטוסניטריים. האיחוד האירופי מצדו מציע שיתוף פעולה במכס וכללי מוצא טובים יותר למוצרי דיג בפפואה גינאה החדשה ומדינה זו שומרת לעצמה את הזכות ליישם את אמצעי ההגנה הנדרשים אם המצב מייעץ. אסטרטגיית האיחוד האירופי 2008–2013 ביחס לפפואה גינאה החדשה מדגישה הפחתת עוני ופיתוח אנושי, כפרי וסביבתי, עם תקציב כולל של 142.3 מיליון אירו. הפעילויות המתוכנות כוללות תמיכה בתוכניות הפיתוח המסורתיות, השקעות בתשתיות ותקשורת והכנסת פעילויות מניבות הכנסה, שיפור חינוך בסיסי וניהול אחראי של משאבי הטבע. ספרד מיוצגת בפפואה גינאה החדשה באמצעות שגרירותה בקנברה, אוסטרליה וקונסוליה בסידני. פפואה גינאה החדשה מיוצגת בספרד באמצעות שגרירותה בבריסל, בלגיה. El País Papúa-Nueva Guinea y España establecen relaciones diplomáticas plenas August 29, 1978 Ficha de Papúa Nueva Guinea Office of Diplomatic Information. Ministry of Foreign Affairs and Cooperation. Cooperation. Ficha de Papúa Nueva Guinea Office of Diplomatic Information. Ministry of Foreign Affairs and Cooperation. Representation Data
שדרות הוליווד

שדרות הוליווד (באנגלית: Hollywood Boulevard) הוא רחוב במרכז העיר לוס אנג'לס שבארצות הברית. השדרה, אשר ממוקמת באזור הוליווד, משתרעת ממזרח למערב משדרות ורמונט עד שדרות סאנסט. בין השנים 1887 עד 1910 נקראה השדרה "Prospect Avenue". אתרים שונים לאורך הרחוב הפכו עם השנים ליעדי תיירות פופולריים, בעיקר באזור של הרחוב בו נמצאת שדרת הכוכבים של הוליווד. התיאטרון הסיני של גראומן (אנ') תיאטרון דולבי שלט הוליווד שדרת הכוכבים של הוליווד מפגש הרחובות שדרות הוליווד (אשר באותה העת נקרא "שדרות פרוספקט") ושדרות היילנד, 1907 נסיעה בשדרות הוליווד, בסביבות 1909 שדרות הוליווד בלילה שדרת הכוכבים של הוליווד מדיה וקבצים בנושא שדרות הוליווד בוויקישיתוף ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
יחסי טוגו–רוסיה

יחסי טוגו–רוסיה הם היחסים הדיפלומטיים הרשמיים שבין הרפובליקה הטוגולזית לבין הפדרציה הרוסית. ברית המועצות כוננה יחסים דיפלומטיים עם טוגו ב-1 במאי 1960, זמן קצר לאחר שקיבלה את עצמאותה מצרפת. בשנת 2020 נחגגו 60 שנה לכינון היחסים הדיפלומטיים בין המדינות. טוגו לא מיוצגת ברוסיה לא בדרג השגרירות ולא בדרג הקונסוליה. רוסיה מיוצגת בטוגו באמצעות שגרירותה בקוטונו, בנין. יחסי טוגו–רוסיה, באתר משרד החוץ הרוסי
פרמאונט גלובל

Paramount Global, או בפשטות Paramount (בעבר ViacomCBS), הוא תאגיד מדיה אמריקאי אשר נוצר ממיזוג של החברות ויאקום ו-CBS. הנכסים העיקריים של החברה הם סרטי פרמאונט (אולפנים להפקת סרטים וסדרות אשר מרוכזים בהוליווד, קליפורניה), ערוץ CBS, (רשת הטלוויזיה הנצפית ביותר בארצות הברית ב-2019), וערוצי טלוויזיה אמריקאים ובין-לאומיים אחרים, ביניהם ניקלודיאון, MTV, בט (BET – ערוץ לקהל האפרו-אמריקאים בארצות הברית), קומדי סנטרל ושואוטיים. לחברה ערוצים נוספים, שירותי סטרימינג (ביניהם Paramount+, Pluto Tv). חברת ההוצאה לאור סיימון אנד שוסטר מהווה מרכיב נוסף בתאגיד, אך זה הצהיר באוקטובר 2020 שבכוונתו למכור את ההוצאה. מדיה וקבצים בנושא פרמאונט גלובל בוויקישיתוף אתר האינטרנט הרשמי של פרמאונט גלובל (באנגלית) פרמאונט גלובל, ברשת החברתית פייסבוק פרמאונט גלובל, ברשת החברתית אקס (טוויטר) פרמאונט גלובל, ברשת החברתית אינסטגרם פרמאונט גלובל, ברשת החברתית LinkedIn פרמאונט גלובל, סרטונים בערוץ היוטיוב ערך זה הוא קצרמר בנושא חברות. אתם מוזמנים לתרום לוויקיפדיה ולהרחיב אותו.